
Esselamu alejkum


U zadnje vrijeme su aktuelne debate i video klipovi o “ravnoj planeti” i ” planeti sferičnog oblika”. Međutim mene ne zanima kojeg je oblika Zemlja nego da li moj stav o obliku planete Zemlje utiče na ispravnost mog vjerovanja?


Npr. Ako vjerujem da je planeta Zemlja ravna da li sam učinio grijeh, ili ako vjerujem da je sferična da li je u tom slučaju moje ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** ispravnije?


Allah vas pomogao u hajru.


* 
* 
* 
* 
* 
* 
* 

 
Da li moj stav o obliku planete Zemlje, ravna ili okrugla, utiče na moje vjerovanje?

Ve alejkumus selamu ve rahmetullahi ve berekatuhu.


Takve rasprave smatram totalno bespotrebnim i beskorisnim. Ummet Allahovog Poslanika, Muhammeda, savs, je u teškom stanju, a muslimani raspravljaju o tome je li Zemlja okrugla ili nije…Subhanallah!!


Allah nas neće pitati da li je Zemlja bila okrugla, ili jajasta/elipsasta, a On najbolje zna šta će nas pitati.


Iako postoje u Allahovoj Knjizi ajeti koje je ***[ulema](https://pitajucene.com/search/ulem/questions/ "Pretraži pitanja o ulemi")*** protumačila da se odnose na okruglost planete Zemlje, to ne utječe na čovjekovu akidu/akaid, ***[vjerovanje](https://pitajucene.com/search/vjerova/questions/ "Pretraži pitanja o vjerovanju")***.


Dakle, imao stav ili vjerovao da je Zemlja okrugla ili nije, to nije akidetska stvar koja čovjeka izvodi iz vjere, ili ga uvodi u vjeru, niti je stvar koja ga čini od sljedbenika Ehlus Sunneta, ili od onih koji su zastranili u vjerovanju, i postali sekta.


Resulullah, savs, nije govorio o ovim temama, niti se od ashaba, rae, prenosi nešto po ovom pitanju.


S tim u vezi, ova tematika i rasprava oko iste može se čak smatrati i novotarijom.


Allah Uzvišeni najbolje zna.


